./data/stoa0275/stoa026/stoa0275.stoa026.opp-lat1.xml
Illa credentes sumus  Hoc credere veritas cogit, veritatem deus aperit, sedvulgus inridet, existimans nihil superesse post mortem  Et tamendefunctis parentant, et quidem impensissimo officio pro moribuseorum, pro temporibus esculentorum, ut quos negant sentirequicquam, etiam desiderare praesumant  At ego magis ridebovulgus, tunc quoque, cum ipsos defunctos atrocissime exurit, quospostmodum gulosissime nutrit, isdem ignibus et promerens et offendens O pietatem de crudelitate ludentem! Sacrificat an insultat,cum crematis cremat? Plane cum vulgo interdum et sapientessententiam suam iungunt  Nihil esse post mortem Epicurischola est  Ait et Seneca omnia post mortem finiri, etiam ipsam Satis est autem si non minor philosophia Pythagorae et Empedocliset Platonici immortalem animam e contrario reclamant,immo adhuc proxime etiam in corpora remeabilem affirmant, etsinon in eadem, etsi non in humana tantummodo, ut Euphorbusin Pythagoram, Homerus in pavum recenseantur  Certe recidivatumanimae corporalem pronuntiaverunt, tolerabilius mutataquam negata qualitate, pulsata saltem, licet non adita veritate Ita saeculum resurrectionem mortuorum nec cum errat ignorat